stanford-oval/wikipedia huggingface dataset:
Ryan Edgar

| Henkilötiedot |
| --- | --- | --- | --- |
Syntymäaika: 10. elokuuta 1986
Syntymäpaikka: Lontoo, Yhdistynyt kuningaskunta
Pelipaikka: keskikenttäpelaaja
Seura
Seura: Aveley FC
Junioriseurat
-2006: Milton Keynes Dons FC
Seurat
| Vuodet | Seura | O | (M) |
| 2007-2008 | Canvey Island FC |  |  |
| 2008 | Histon FC |  |  |
| 2008 | Potters Bar Town FC |  |  |
| 2008-2009 | Enfield Town FC | 22 | (0) |
| 2009 | Canvey Island FC |  |  |
| 2009- | Aveley FC |  |  |
Maajoukkue
| 2008- |  Dominica | 2 | (0) |
 Seurajoukkueuran tilastot kattavat vain kansalliset sarjat, päivitetty 12.4.2011 .  Maajoukkueuran tilastot päivitetty 12.4.2011 .
Ryan Edgar (s. 10. elokuuta 1986 Lontoo, Yhdistynyt kuningaskunta) on dominicalais-englantilainen jalkapalloilija, pelipaikaltaan keskikenttäpelaaja. Hän edustaa seuratasolla Isthmian Leaguessa pelaavaa Aveley FC:tä.
Edgar aloitti uransa Canvey Island FC:ssä, josta hän siirtyi vuonna 2008 Histon FC:hen käytyään myös Luton Townin testattavana. Hän pelasi Histonin jälkeen kahdessa muussa seurassa ennen kuin meni takaisin Canvey Islandille, josta hän lähti vielä samana vuonna nykyiseen seuraansa Aveley FC:hen.
Edgar pelasi ensimmäiset ottelunsa Dominican maajoukkueessa vuonna 2008, kun hän pelasi kahdesti Barbadosta vastaan vuoden 2010 MM-kisojen karsinnan yhteydessä. Kyseessä ovat edelleen pelaajan ainoat maaottelut.
Edgar on jalkapalloilija Jermain Defoen serkku.
Eddy van Praagh

Emmanuel (Eddy) van Praagh (s. 24. heinäkuuta 1937 Rotterdam, Alankomaat) on entinen ranskalainen yleisurheilija, jonka päälaji oli 400 metrin aitajuoksu.
Eddy van Praagh edusti Ranskaa 400 metrin aitajuoksussa Belgradin EM-kilpailuissa 1962. Hän paransi Ranskan ennätystä alkuerissä aikaan 51,4 s ja välierissä aikaan 51,3 s mutta ei selviytynyt loppukilpailuun. Samana vuonna hän voitti Ranskan mestaruuden. Seuratasolla hän edusti Stade Clermontoisia. Hän on pituudeltaan 179-senttinen ja painoi aktiivivuosinaan 75 kiloa.
Henkilökohtaiset ennätykset

400 metriä: 47,9 s (1962)
200 metrin aidat: 24,6 s (1961)
400 metrin aidat: 51,3 s (1962), sähköajanotolla 51,78 s (1963)
Dwayne Sandy

| Henkilötiedot |
| --- | --- | --- | --- |
Syntymäaika: 19. helmikuuta 1989
Syntymäpaikka: Kingstown, Saint Vincent ja Grenadiinit
Kuolinaika: 21. toukokuuta 2021 (32 vuotta)
Pelipaikka: Maalivahti
Pituus: 188 cm
Seurat
| Vuodet | Seura | O | (M) |
| 2004–2008 | Pastures United FC |  |  |
| 2008–2009 | Caledonia AIA |  |  |
| 2009–2013 | Avenues United FC |  |  |
| 2013–2014 | Alpha United Georgetown |  |  |
| 2018–2021 | Glenside Ball Blazers |  |  |
Maajoukkue
| 2010–2021 |  Saint Vincent ja Grenadiinit | 31 | (0) |
 Seurajoukkueuran tilastot kattavat vain kansalliset sarjat, päivitetty 28.9.2023 .  Maajoukkueuran tilastot päivitetty 28.9.2023 .
Dwayne Sandy (19. helmikuuta 1989 Kingstown – 21. toukokuuta 2021) oli saintvincentiläinen jalkapalloilija, pelipaikaltaan maalivahti. Sandy pelasi maajoukkueessa 31 ottelua.
Mahamat Idriss

Mahamat-Koundja-Ouya Idriss (17. heinäkuuta 1942 Fort-Lamy, Tšad – 3. lokakuuta 1987) oli ranskalais-tšadilainen korkeushyppääjä.
Idriss edusti Ranskaa kolmissa olympialaisissa. Hän sijoittui korkeushypyssä 12:nneksi Rooman 1960 olympialaisissa tuloksella 203 cm ja yhdeksänneksi Tokion 1964 olympialaisissa tuloksella 209 cm. Méxicon 1968 olympialaisissa hän jäi karsintaan tuloksella 206 cm.
Ranskan mestaruuden 190-senttinen ja 75-kiloinen Idriss voitti vuosina 1960 ja 1961. Hän paransi Ranskan ennätystä kahdesti: heinäkuussa 1960 hän hyppäsi tuloksen 209 cm ja kesäkuussa 1961 tuloksen 210 cm. Jälkimmäinen säilyi Ranskan ennätyksenä neljä vuotta kunnes Gilbert Vallaeys ylti senttimetrin korkeammalle. Idriss ylitti näytöskilpailussa 211 cm sekä vuonna 1966 Tšadia edustaessaan 217 cm. Seuratasolla hän edusti ASS Fort-Lamy'ta.
Franck Verzy

Franck Verzy (s. 13. toukokuuta 1961 Lyon, Rhône, Ranska) on entinen ranskalainen korkeushyppääjä.
Verzy sijoittui Milanossa käydyissä sisäratojen EM-kilpailuissa 1982 korkeushypyssä 20:nneksi tuloksella 215 cm. Samana vuonna ulkoratojen EM-kilpailuissa Ateenassa hän karsiutui tuloksella 215 cm. Hän jäi loppukilpailun ulkopuolelle myös Helsingin MM-kilpailuissa 1983 tuloksella 210 cm sekä Los Angelesin 1984 olympialaisissa tuloksella 215 cm. Vuonna 1983 hän voitti Euroopan cupin loppukilpailussa korkeushyppykilpailun.
Ranskan mestaruuden 180-senttinen ja 63-kiloinen Verzy voitti ulkoradoilla vuosina 1982–1984 ja 1986 sekä hallissa vuonna 1983. Hän paransi Ranskan ennätystä kolmasti: heinäkuussa 1981 hän hyppäsi tuloksen 228 cm, viikkoa myöhemmin 230 cm ja elokuussa 1983 uransa parhaan tuloksen 232 cm. Viimeksi mainittu säilyi Ranskan ennätyksenä lähes 11 vuotta kunnes Jean-Charles Gicquel ylitti 233 cm. Vuonna 1982 Verzy hyppäsi sisäratojen Ranskan ennätyksen 226 cm. Seuratasolla hän edusti PL Pierre-Béniteä.
Aiheesta muualla

Franck Verzy Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics
Amandine Homo

Amandine Homo (s. 24. joulukuuta 1980 Rosny-sous-Bois, Seine-Saint-Denis, Ranska) on entinen ranskalainen seiväshyppääjä.
Homo sijoittui sisäratojen arvokilpailuissa kymmenenneksi Pariisin MM-hallikilpailuissa 1997 tuloksella 390 cm, kahdeksanneksi Valencian EM-hallikilpailuissa 1998 tuloksella 405 cm sekä 15:nneksi Maebashin MM-hallikilpailuissa 1999 tuloksella 420 cm. Gentin EM-hallikilpailuissa 2000 hän karsiutui loppukilpailusta tuloksella 400 cm. Ulkoradoilla hän jäi Budapestin EM-kilpailuissa 1998 karsinnassa ilman tulosta.
Amandine Homo voitti seiväshypyssä Ranskan mestaruuden ulkoradoilla vuosina 1996, 1998 ja 1999 sekä sisäradoilla vuosina 1997 ja 2000. Hän paransi Ranskan ennätystä sisäradoilla 11 kertaa vuosina 1996–2000 ja ulkoradoilla neljästi vuosina 1996–1999. Hänen viimeisin sisäratojen Ranskan ennätyksensä oli 431 cm ja saman ennätystuloksen hän hyppäsi myös ulkosalla heinäkuussa 1999. Toukokuussa 1996 hän ylitti ensimmäisenä ranskalaisnaisena neljä metriä. Hän edusti seuratasolla Dynamic Aulnay Clubia. Hän oli pituudeltaan 170-senttinen ja painoi kilpavuosinaan 58 kiloa.
Juri Švets

Juri Borysovytš Švets (ukr. Юрій Борисович Швець, ven. Юрий Борисович Швец, Juri Borisovitš Švets; s. 1953 Harkova, Ukrainan sosialistinen neuvostotasavalta) on neuvostoliittolaissyntyinen, Yhdysvaltain kansalaisuuden saanut entinen tiedustelu-upseeri.
Švets asui vain kolmen ensimmäisen elinkuukautensa ajan Harkovassa. Hän varttui Zaporižžjassa ja H’ersonissa. Švets työskenteli tiedustelutehtävissä Washington DC:ssa, jossa hän hoiti näennäistä Tassin kirjeenvaihtajan työtä 1980-luvulla. Hän vetäytyi KGB:n palveluksesta majurin arvolla vuonna 1990. Švets päätti jäädä asumaan pysyvästi Yhdysvaltoihin vuonna 1993. Hän julkaisi kokemuksistaan kirjan Washington Station: My Life as a KGB Spy in America (Simon & Schuster, 1994). Švets laati Aleksandr Litvinenkon kanssa raskauttavan tutkimusraportin Vladimir Putinin lähipiiriin kuuluvasta Viktor Ivanovista ennen Litvinenkon murhaa (2006).
Švetsiä käytettiin tiedonlähteenä Craig Ungerin kirjassa American Kompromat. Hänen mukaansa KGB piti Donald Trumpia 1980-luvulla houkuttelevana rekrytoinnin kohdehenkilönä, koska hänen tulkittiin olevan älyllisesti heikko ja korostuneen turhamainen. Švets on väittänyt Trumpin saaneen ajatuksen yhteiskunnallisesta aktivoitumisesta KGB:ltä.
Fribourg (kantoni)

| Fribourgin kantoni Canton de Fribourg (ranskaksi) Kanton Freiburg (saksaksi) |
| --- | --- |
 Fribourg on pääosin kumpuilevaa Mittellandia.
 Lippu:  Vaakuna
 Kantoni sijaitsee Länsi-Sveitsissä.
 Koordinaatit: 46°44′N, 7°4′E 
Valtio:   Sveitsi
Hallintoalueita (ransk. district, saks. Bezirk):  7
kuntia:  133 (1.1.2020)
Perustettu:  1481
Hallinto:  
 – hallinnollinen keskus:  Fribourg
Pinta-ala:  1 671,44 km² (8.)
 – maa:  1 593,33 km²
 – sisävesi:  (Neuchâtelinjärvi, Murtensee, Lac de la Gruyère) 78,11 km² 
Väkiluku (31.12.2019)  (vakituiset asukkaat):  321 783 (10.)
 – väestötiheys:  193 as./km²
Kielet:  ranska 69 % saksa 28 % (2017)
Uskonnot:  katolisuus 60 %  reformoitu kirkko 12 % (2017)
BKT (2015, alustava):  18 mrd. Sfr (12.)
 – asukasta kohti:  59 000 Sfr (23.)
Lyhenteet:  
 – rekisterikilven tunnus:  FR
 
Kantonin internetsivut
Fribourg (ransk. Fribourg, saks. Freiburg, ital. Friburgo, retoromaaniksi Friburg, virallisesti ransk. État de Fribourg, saks. Staat Freiburg) on kantoni Sveitsin länsiosassa. Sen pääkaupunki on Fribourg. Kantonissa on runsaat 300 000 vakinaista asukasta.
Sijainti

Fribourg sijaitsee Sveitsin Mittellandissa. Fribourgin länsiosa on melko tasaista ylänköä, mutta kaakkoisosassa kohoavat Alppien ensimmäiset rinteet, korkeimpana Vanil Noir, 2 389 m mpy. Kantonin luoteispuolella on Neuchâtelinjärvi (429 m mpy.). Sarinejoki virtaa kantonin läpi.
Historiaa

Fribourg liittyi Sveitsin valaliittoon vuonna 1481.
Asukkaat ja hallinto

Fribourg koostuu 133 kunnasta (1.1.2020 alkaen). Kunnat muodostavat seitsemän hallintoaluetta (ransk. district, saks. Bezirk).
Kantonin kaupungit eli yli 10 000 asukkaan kunnat ovat:
| Kunta | asukasluku  31> 12.2019 |
| --- | --- |
Fribourg: 38 197
Bulle: 23 871
Villars-sur-Glâne: 12 228
Asukkaat ja hallinto > Kieli ja uskonto

Fribourgin kantoni on virallisesti kaksikielinen: ranskaa puhuu pääkielenään 69 prosenttia asukkaista ja saksaa 28 prosenttia (vuonna 2017). Suurin uskonnollinen ryhmä on katoliset, joita oli vuonna 2017 60 prosenttia asukkaista. Kantonin vakituisista asukkaista oli vuoden 2019 lopulla 23 prosenttia on ulkomaalaisia.
Talous

Kantonin työpaikoista 69 prosenttia oli vuonna 2016 palvelusektorilla. Teollisuus työllisti 25 prosenttia kantonilaisista. Maanviljely on edelleen tärkeä elinkeino: alkutuotanto työllisti vuonna 2014 kuusi prosenttia työvoimasta ja maa-alasta oli vuonna 2009 56 prosenttia maatalouskäytössä.
Gruyèrejuusto on peräisin Fribourgista.
Liikenne

Moottoritiet A1 ja A12 kulkevat kantonin halki.
Koulutus

Fribourgin kaupungissa toimivan Fribourgin yliopiston toiminta on kantonin vastuulla.
Aiheesta muualla

Kuvia tai muita tiedostoja aiheesta Fribourg (kantoni) Wikimedia Commonsissa
| n k Fribourgin kantonin hallintoalueet ja kunnat |
| --- | --- |
Hallintoalue (ransk. district, saks. Bezirk) ja kunnat (133 kpl, 1.1.2020–)
 Broye: Belmont-Broye •  Châtillon •  Chery • Cheyres-Châbles • Cugy • Delley-Portalban • Estavayer • Fétigny • Gletterens • Les Montets •  Lully • Ménières • Montagny • Nuvilly • Prévondavaux • Saint-Aubin • Sévaz • Surpierre • Vallon
 Glâne: Auboranges • Billens-Hennens •  Chapelle • Châtonnaye • Ecublens • Grangettes • Le Châtelard • Massonnens • Mézières • Montet • Romont • Rue • Siviriez • Torny • Ursy • Villaz • Villorsonnens • Vuisternens-devant-Romont
 Gruyère: Bas-Intyamon • Botterens  • Broc •  Bulle • Châtel-sur-Montsalvens • Corbières • Crésuz • Echarlens • Grandvillard • Gruyères •  Hauteville • Haut-Intyamon • Jaun • Roche • Le Pâquier • Marsens • Morlon • Pont-en-Ogoz • Pont-la-Ville • Riaz • Sâles • Sorens • Val-de-Charmey • Vaulruz • Vuadens
 Sarine: Arconciel • Autigny • Avry • Belfaux • Chénens • Corminboeuf • Cottens • Ependes • Ferpicloz • Fribourg • Gibloux • Givisiez • Granges-Paccot • Grolley • Hauterive • La Brillaz • La Sonnaz • Le Mouret • Marly • Matran • Neyruz • Pierrafortscha • Ponthaux • Prez • Senèdes • Treyvaux • Villars-sur-Glâne • Villarsel-sur-Marly
 See: Charmey • Courtepin • Cressier • Fräschels • Gempenach • Greng • Gurmels • Gurwolf • Kerzers • Kleinbösingen • Meyriez • Misery-Courtion • Mont-Vully • Murten • Muntelier • Ried bei Kerzers • Ulmiz
 Sense: Alterswil • Bösingen • Brünisried • Düdingen • Giffers • Heitenried • Plaffeien • Plasselb • Rechthalten • Schmitten • St. Antoni • St. Silvester • St. Ursen • Tafers • Tentlingen • Ueberstorf • Wünnewil-Flamatt
 Veveyse: Attalens • Bossonnens • Châtel-Saint-Denis • Granges • La Verrerie • Le Flon • Remaufens •  Saint-Martin • Semsales
| n k Sveitsin kantonit |
| --- | --- | --- |
| Kantonit |  Aargau  Appenzell Ausserrhoden  Appenzell Innerrhoden  Basel-Landschaft  Basel-Stadt  Bern  Fribourg  Geneve  Glarus  Graubünden  Jura  Luzern  Neuchâtel  Nidwalden  Obwalden  Sankt Gallen  Schaffhausen  Schwyz  Solothurn  Thurgau  Ticino  Uri  Valais  Vaud  Zug  Zürich  |  |
Magistral

Magistral (ven. магистраль) tarkoittaa venäjän kielessä päärataa tai valtatietä. Esimerkiksi Neuvostoliiton tai Venäjän kannalta valtakunnallisesti merkittävät rautatie- ja maantieyhteydet on ovat nimeltään magistraleja. Tavanomaisempi maantie on avtodoroga (автодорога) ja rautatie yleensä železnaja doroga (железная дорога).
Maantiet > Moskovasta lähtevät valtatiet

Moskovasta lähtevät magistralin tasoiset valtatiet Moskovan uloimmalta kehätieltä (MKAD) liittymittäin vastapäivään lueteltuina:
M1 Minsk, Valko-Venäjän pääkaupungin suuntaan johtava eurooppatie E30 Možaiskoje šosselta Brestin kautta länsilounaassa
M3 Kiova, Ukrainan pääkaupungin suuntaan johtava magistral lounaassa
M2 Simferopol, Ukrainan Krimin suuntaan johtava magistral etelässä
M4 Harkova, Ukrainan Harkovan suuntaan johtava magistral eteläkaakossa
M6 Astrahan, Astrahanin suuntaan johtava magistral kaakossa
M5 Rjazan, Rjazaniin Moskovasta etelään johtava magistral itäkaakossa
M7 Nižni Novgorod, Nižni Novgorodiin johtava magistral itäkoillisessa
M8 Jaroslavl, Jaroslavliin ja Arkangeliin johtava magistral koillisessa
M9 Riika, Latvian pääkaupungin suuntaan johtava magistral luoteessa
M10 Pietari, Pietariin johtava magistral, E95 pohjoisluoteessa
Numerointi ei vastaa liittymäjärjestystä ja numerointia on muutettu 1990-luvulla siitä, mikä se oli Neuvostoliiton aikana. Miltei yhtä suuria Moskovasta muualle Venäjälle vieviä teitä on nimetty maanteiksi, kuten A-104 Dubnaan.
Maantiet > Muita valtateitä

M18 Kuola, Pietari–Murmansk
Pietarin kehätie KAD, A118
M56 Kolyma, Jakutsk–Magadan
Rautatiet

Rautateilla kuuluisia magistraleja ovat mm. Transsibirskaja magistral (Siperian rata) ja Baikalo-Amurskaja magistral (Baikalin–Amurin rautatie).
Euroopan moottoritiet maittain
Alankomaat
Albania
Andorra
Armenia
Azerbaidžan
Belgia
Bosnia ja Hertsegovina
Bulgaria
Espanja
Georgia
Irlanti
Italia
Itävalta
Kosovo
Kreikka
Kroatia
Kypros
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki
Ukraina
Unkari
Valko-Venäjä
Venäjä
Viro
Yhdistynyt kuningaskunta
Aasian moottoritiet maittain
Arabiemiraatit | Armenia | Azerbaidžan | Bahrain | Bangladesh | Bhutan | Egypti |  Etelä-Korea | Filippiinit | Georgia | Hongkong | Indonesia | Intia | Irak | Iran | Israel | Japani | Jemen | Jordania | Kambodža | Kazakstan | Kiina | Kirgisia | Kuwait | Laos | Libanon | Macao | Malesia | Mongolia | Myanmar | Nepal | Oman | Pakistan | Palestiina | Pohjois-Korea | Qatar | Saudi-Arabia | Singapore | Sri Lanka | Syyria | Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam
Venäjän päätieverkko
Francisco Silva

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco Andrés Silva Gajardo
Syntymäaika: 11. helmikuuta 1986
Syntymäpaikka: Quillota, Chile
Pelipaikka: puolustava keskikenttäpelaaja
Pituus: 177 cm
Seura
Seura: Independiente
Junioriseurat
2000–2006: Universidad Católica
Seurat
| Vuodet | Seura | O | (M) |
| 2005–2013 | Universidad Católica | 120 | (5) |
| 2005 | → Deportes Ovalle (laina) | – | (–) |
| 2007 | → Osorno (laina) | – | (–) |
| 2013 | → Osasuna (laina) | 16 | (1) |
| 2013–2015 | Osasuna | 32 | (0) |
| 2014–2015 | → Club Brugge (laina) | 11 | (0) |
| 2015–2016 | Chiapas | 28 | (0) |
| 2016–2018 | Cruz Azul |  |  |
| 2018– | Independiente |  |  |
Maajoukkue
| 2007– | Chile | 39 | (0) |
 Seurajoukkueuran tilastot kattavat vain kansalliset sarjat, päivitetty 3. kesäkuuta 2016.  Maajoukkueuran tilastot päivitetty 17. tammikuuta 2019.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
|  Kultaa | Yhdysvallat 2016 |  |  |
Francisco Andrés Silva Gajardo (s. 11. helmikuuta 1986 Quillota) on chileläinen jalkapalloilija, joka edustaa argentiinalaisseura Independienteä. Oikeajalkainen Silva on pelipaikaltaan puolustava keskikenttäpelaaja. Hän kuuluu myös Chilen jalkapallomaajoukkueeseen.
Seurajoukkueura

Silva aloitti uransa kotimaansa pääsarjan Universidad Católicassa. Hän edusti seuraa vuodet 2005–2013 voittaen kerran Chilen Primera Divisiónin ja Chilen cupin. Hän pelasi seuran paidassa 120 liigaottelua tehden niissä viisi maalia. Otteluita kertyi myös Copa Libertadoresissa.
Tammikuussa 2013 Silva siirtyi lainalle Espanjan Primera Divisiónin CA Osasunaan. Hän teki kevätkaudella 16 pelissä yhden maalin ja Osasuna osti Silvan omakseen. Kaudella 2013–2014, joka päättyi Osasunan putoamiseen sarjasta, Silva pelasi 32 ottelua. Kaudeksi 2014–2015 hän siirtyi lainalle Belgian Jupiler Pro Leaguen Club Bruggeen, jossa hän voitti Belgian cupin ja pelasi myös Eurooppa-liigaa.
Heinäkuussa 2015 Silva siirtyi Meksikon Liga MX:n Chiapasiin. Hän pelasi avauskaudellaan 28 ottelussa. Vuodet 2016–2018 hän pelasi meksikolaisseura Cruz Azulissa ja siirtyi sitten Argentiinaan Independienten joukkueeseen.
Maajoukkueura

Silva debytoi Chilen jalkapallomaajoukkueessa toukokuussa 2007 ystävyysottelussa Kuubaa vastaan. Hän kuului joukkueeseen vuoden 2011 Copa Américassa, jossa hän pelasi yhdessä ottelussa. Vuoden 2014 MM-kilpailuissa Silva pelasi kolmessa ottelussa. Hän oli mukana voittamassa kultaa vuoden 2015 Copa Américasta pelaten yhdessä ottelussa, finaalissa Argentiinaa vastaan. Silva valittiin joukkueeseen loukkaantuneen Edson Puchin varamiehenä.
Silva kuului Chilen joukkueeseen myös vuoden 2016 Copa América Centenariossa. Hän on pelannut kaikkiaan 39 maaottelua.
Saavutukset

Universidad Católica
Chilen Primera División: 2010
Chilen cup: 2011
Club Brugge
Belgian cup: 2014-2015
Chile
Copa América: 2015
Jean-Paul Villain

| Mitalit | Mitalit | Mitalit |  |
| --- | --- | --- | --- |
|  Jean-Paul Villain |  Jean-Paul Villain |  Jean-Paul Villain |  |
Maa:   Ranska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1971 | 3 000 metrin esteet |  |
Jean-Paul Villain (s. 1. marraskuuta 1946 Dieppe, Seine-Maritime, Ranska) on entinen ranskalainen yleisurheilija, jonka päälaji oli 3 000 metrin estejuoksu.
Villain sijoittui Méxicon 1968 olympialaisissa 3 000 metrin estejuoksussa yhdeksänneksi ajalla 9.16,2. Ateenan EM-kilpailuissa 1969 hän sijoittui viidenneksi ajalla 8.33,4. Helsingin EM-kilpailuissa 1971 hän saavutti uransa ainoan arvokisamitalin voittaessaan kultaa ajalla 8.25,2. Münchenin 1972 olympialaisissa hän sijoittui 11:nneksi ajalla 8.46,8. Rooman EM-kilpailuissa 1974 hän karsiutui alkuerissä ja samoin kävi Montréalin 1976 olympialaisissa.
Villain voitti 3 000 metrin estejuoksussa Ranskan mestaruuden vuosina 1969, 1970, 1971 ja 1976. Hän paransi Ranskan ennätystä kolmasti vuonna 1971: ennätysajat olivat 8.28,2, 8.27,0 sekä EM-kilpailujen voittoaika 8.25,2. Hän on pituudeltaan 170-senttinen ja painoi aktiivivuosinaan 52 kiloa.
Henkilökohtaiset ennätykset

3 000 metrin esteet: 8.25,2 (1971)
1 500 metriä: 3.42,7 (1976)
3 000 metriä: 8.03,6 (1975)
5 000 metriä: 14.22,4 (1975)
Philippe Houvion

| Mitalit> Maa:   Ranska.Miesten yleisurheilu.Universiadit  | Mitalit> Maa:   Ranska.Miesten yleisurheilu.Universiadit  | Mitalit> Maa:   Ranska.Miesten yleisurheilu.Universiadit  | Maa:   Ranska> Miesten yleisurheilu. |
| --- | --- | --- | --- |
|  Hopeaa | Meksiko City 1979 | seiväshyppy |  |
Philippe Houvion (s. 5. lokakuuta 1957 Briey) on entinen ranskalainen seiväshyppääjä. Hän teki lajinsa maailmanennätyksen vuonna 1980.
Houvion sijoittui seiväshypyssä Prahan EM-kilpailuissa 1978 kuudenneksi tuloksella 540 cm. Hän paransi lajin maailmanennätyksen tulokseen 577 cm Pariisissa 17. heinäkuuta 1980. Pari viikkoa myöhemmin Moskovan olympialaisissa hän sijoittui neljänneksi tuloksella 565 cm; kilpailun voitti Puolan Władysław Kozakiewicz uudella maailmanennätyksellä 578 cm.
180-senttinen Houvion voitti seiväshypyssä Ranskan mestaruuden vuosina 1978 ja 1979. Hän paransi Ranskan ennätystä vuonna 1979 viidesti päätyen tulokseen 565 cm. Seuraavana vuonna hän menetti ennätyksen Thierry Vigneronille kunnes vei tältä maailmanennätyksen.
Philippe Houvionin isä Maurice Houvion oli myös seiväshypyn arvokisaedustaja.
Jocelyne Villeton

| Mitalit | Mitalit | Mitalit |  |
| --- | --- | --- | --- |
|  Jocelyne Villeton |  Jocelyne Villeton |  Jocelyne Villeton |  |
Maa:   Ranska
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Rooma 1987 | maraton |  |
Jocelyne Villeton (o.s. Tranchant, s. 17. syyskuuta 1954 Vals-les-Bains, Ardèche, Ranska) on ranskalainen entinen kestävyysjuoksija, joka keskittyi maratonille.
Villeton saavutti pronssia maratonilla Rooman MM-kilpailuissa 1987 ajalla 2.32.53 portugalilaisen Rosa Motan ja neuvostoliittolaisen Zoja Ivanovan jälkeen. Stuttgartin EM-kilpailuissa 1986 hän sijoittui viidenneksi ajalla 2.35.17 ja Soulin 1988 olympialaisissa 19:nneksi ajalla 2.34.02. Maastojuoksun MM-kilpailuissa hän sijoittui 66:nneksi vuonna 1985.
Villeton voitti Ranskan mestaruuden 10 000 metrin juoksussa vuosina 1986–1987 sekä 25 kilometrin maantiejuoksussa vuonna 1991. Hän juoksi 10 000 metrillä Ranskan ennätyksen 33.11,69 vuonna 1986. Uransa parhaan ajan 32.51,37 hän juoksi vuonna 1988. Parhaan maratonaikansa 2.32.03 hän juoksi vuonna 1987.
Aiheesta muualla

Kotisivut (ranskaksi)
| --- | --- |
Auktoriteettitunnisteet: Henkilöt :  World Athletics  Tilastopaja 🔒
Evelyne Élien

| Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Kultaa | Helsinki 1994 | 4×400 metriä |  |
Evelyne Élien (s. 24. maaliskuuta 1964 Basse-Terre, Guadeloupe) on entinen ranskalainen yleisurheilija. Hänen päälajinsa oli 400 metrin juoksu ja hän voitti Euroopan mestaruuden 4 × 400 metrin viestijuoksussa.
Élien sijoittui Soulin 1988 olympialaisissa seitsemänneksi 4 × 400 metrin viestijuoksussa ajalla 3.29,37 ja karsiutui 400 metrin juoksun puolivälierissä ajalla 53,36 (alkuerissä hän juoksi ajan 52,90). Splitin EM-kilpailuissa 1990 hän sijoittui viestissä viidenneksi Ranskan ennätyksellä 3.25,16 ja karsiutui 400 metrin välierissä ajalla 53,05 (alkueräaika oli 52,95). Stuttgartin MM-kilpailuissa 1993 hän osallistui vain viestiin, jossa Ranskan joukkue sijoittui kuudenneksi ajalla 3.27,08. Helsingin EM-kilpailuissa 1994 hän juoksi 4 × 400 metrin viestissä kolmannen osuuden ja voitti kultaa Ranskan ennätyksellä 3.22,34. Henkilökohtaisella 400 metrillä hän karsiutui välierissä ajalla 53,05 (alkuerissä hän juoksi ajan 52,54). Göteborgin MM-kilpailuissa 1995 hän karsiutui viestin välierissä ajalla 3.27,11 ja 400 metrin alkuerissä ajalla 53,34. Atlantan 1996 olympialaisissa hän sijoittui viestissä kahdeksanneksi ajalla 3.28,46.
Sisäratojen MM-kilpailuihin Élien osallistui Sevillassa 1991 sijoittuen 4 × 400 metrin viestissä viidenneksi ajalla 3.34,05.
Evelyne Élien voitti 400 metrin juoksussa Ranskan mestaruuden ulkoradoilla vuosina 1990 ja 1995. Hän on pituudeltaan 160-senttinen ja painoi aktiivivuosinaan 50 kiloa.
Henkilökohtaiset ennätykset

400 metrin juoksu: 51,52 (1994)
800 metrin juoksu: 2.03,45 (1988)